9 Le fa Baiseraele ba ne ba tshwanetse go bontsha go rata batho ba bangwe, gape ba ne ba tshwanetse go itlhaola mo bathong ba ba neng ba obamela medimo ya maaka. Jehofa o ne a ba tlhagisa ka dikotsi le ditlamorago tsa go itsalanya le batho ba ba bosula. Ka sekai, Jehofa o ile a laela Baiseraele jaana malebana le ditšhaba tse ba neng ba tshwanetse go di gapa: “O se ka wa dira kgolagano epe ya lenyalo le bone. O se ka wa naya morwaabone morwadio, e bile o se ka wa tseela morwao morwadiabone. Gonne o tla faposa morwao mo go ntshaleng morago, mme ba tla direla medimo e mengwe; mme ruri bogale jwa ga Jehofa bo tla lo tukela, mme o tla go nyeletsa ka bonako.”—Duteronome 7:3, 4. 10. Go dira ga ga Jesu thato ya Modimo e le Mesia go ne go akaretsa eng, mme Jesu o ne a ikutlwa jang ka seno?